cyanic-selkie/wikianc huggingface dataset:
Luettelo televisiosarjan Päivien viemää henkilöistä
Tri Alexandra DiMera Carver
Lexie pelkäsi Aben puolesta, koska hän pelkäsi, että Aben ammatti johtaisi hänet vaaraan. Lexie pyysi, että Abe jättäisi työnsä. Ennen kuin Abe ehti tehdä tämän, sarjamurhaaja tappoi Aben Theon ristiäispäivänä. Celesten enteet kyseisestä päivästä valitettavasti toteutuivat. Surressaan miehensä kuolemaa Lexie joutui todistamaan usean ystävänsä kuoleman, kun sarjamurhaaja jatkoi työtään. Samalla hänen täytyi kasvattaa Theo yksin.
Lexie on erittäin onnellinen kun hän kuulee, että Abe onkin elossa. Hän pitää Abelle tervetuliasjuhlat. Hän on myös erittäin pahoillaan siitä, että Abe on tulossa sokeaksi. Samalla hän toivoo ettei Brandon päädy enää yhteen Samin kanssa. Kaiken ollessa hyvin selviää että Theo on autistinen.
Theo Carver
Theodore Brandon Carver on Lexien ja Aben kauan odotettu poika. Hän syntyi yli kymmenen vuotta sen jälkeen, kun Lexie ja Abe olivat menneet naimisiin. Theon syntymäpäivänä Abe sai myös tietää, että hän on Brandon Walkerin isä. Theon isä Abe kuoli Theon ristiäispäivänä, kun sarjamurhaaja murhasi hänet. Abe pääsi takaisin läheistensä pariin oltuaan "feikkikuolleena" DiMeran saarella.
Theolla diagnosoidaan autismi hänen ollessa esikouluikäinen.
DiMera
DiMeran suvun pää on Stefano DiMera. Stefanon isä on Santo DiMera, joka kuoli vuosikymmeniä sitten. Stefano on teeskennellyt kuolemansa useita kertoja. Stefanolla on kuusi biologista lasta ja he kaikki ovat syntyneet lyhyestä suhteesta. Lisäksi hänellä on kaksi adoptiolasta sekä veljenpoika joka oli käytännössä Stefanon poika.
Daphne DiMeran kanssa Stefanolla on Antony "Tony" DiMera-niminen poikapuoli, Tonyn oikea isä on puutarhuri Enrico. Tony kuoli vuonna 2009. Suhteesta Lee DuMondeen syntyi Renée DuMonde. Renée kuoli vuonna 1983 kun Reneen oma serkku Andre tappoi Reneen. Megan Hathawayn Stefano sai tuntemattoman naisen kanssa. Larry Welch tappoi Meganin vuonna 1985. Stefano sai Alexandra "Lexie" DiMera Carverin Celeste Perraultin kanssa. Stefanolla oli suhde Ellen Hawkin kanssa ja siitä syntyi Benjy Hawk. Andre tappoi myös Benjyn vuonna 2007. Elvis Banks syntyi 21.2.1997. Hänen vanhempansa ovat Susan Banks ja Stefano DiMera. Eliviksestä tuli myöhemmin EJ Wells Dimera. Vuonna 2010 paljastui Usan jaksoissa että Stefanolla on Madeline Petersen Woodsin kanssa poika Chad Petersen Woods. Stefanon adoptiolasten nimet ovat Kristen ja Peter Blake.
Tony DiMeralla oli André DiMera -niminen "serkku", joka on Stefanon veljenpoika ja käytännössä Stefano on hänen kasvatti-isänsä. André kuoli vuonna 2007 vedettyään hengityslaitteensa irti sairaalassa.
Stefano asuu isossa DiMeroiden kartanossa. Vuonna 2009 Stefano meni naimisiin Kate Robertsin kanssa joka muutti DiMeroiden kartanoon myös. Tony DiMera palasi autiosaarelta vuonna 2007 kun Andre ja Stefano olivat vanginneet hänet sinne 20 vuotta aiemmin, Tony muutti Dimeroiden kartanoon Salemissa mentyään uudelleen naimisiin Anna Frerdicsin kanssa. EJ DiMera muutti myös DiMeroiden kartanoon morsiamensa ja sittemmin vaimonsa Nicole Walkerin kanssa vuonna 2008. Lexie asuu miehensä Aben ja poikansa Theo Carverin kanssa Aben talossa. EJ oli naimisissa Sami Bradyn kanssa ja heillä on poika Johny. Andre DiMera luuli pitkään, että Cassie ja Rex Brady ovat hänen lapsiaan. Kate Roberts ja Roman Brady ovat todellisuudessa kaksosten vanhemmat. Kun totuus paljastui kaikki isällinen katosi tästä ja Andre lavasti Cassien sarjamurhaajan uhriksi saarelle ja Rexin tämä yritti tapattaa muiden lomassa kun tämä saapui pelastamaan Philipiä.
DiMerat ovat Salemin vihatuin suku, koska Stefano on tehnyt kaikenlaisia kataluuksia Salemin asukkaille yhdessä veljenpoikansa Andren kanssa, etenkin Bradyille ja Hortoneille. DiMeran perheen omakaan läheishenki ei ole ollut parhain mahdollinen aina, sillä Andre on tappanut Stefanon lapsista sekä Reneen vuonna 1983 ja Benjyn vuonna 2007 sekä pitänyt Tony DiMeraa vankina yhdessä Stefanon kanssa ensin vuonna 1983–1984 ja 20 vuotta saarella vuosina 1985–2007. Andre myös yritti tappaa EJ:n useamman kerran sekä piti Lexie Carveria vankina kuukausia. Vuonna 2009 Stefanon välit tyttäreensä Lexieen lähentyi. Myös EJ:n kanssa Stefano sopi vuonna 2008.
Tony DiMera
right|thumb|Tony DiMera ([[Thaao Penghlis)]]
Tony DiMera tuli Salemiin 1981 saadakseen vaimonsa Lizin takaisin ja tarkistamaan omaisuutensa, joka oli ollut Stuart Whylandin hoidossa. Tony huomasi, että Stuart oli tehnyt 25 000 dollarin virheen sairaalan raha-asioissa. Stuart lähti nopeasti kaupungista sen jälkeen, kun oli jäänyt kiinni laittomista toimistaan. Tony otti rahat omaisuudestaan. Myöhemmin Tony osti Twilight Barin ja teki Trishistä managerin. Hän palkkasi myös Danny Grantin baarimikoksi. Tony myös ihastui Renee DuMondeen ja alkoi kosiskella häntä lahjoilla.
Vuonna 1982 Tony kidnappasi Liz Chandlerin, joka oli yhä hänen vaimonsa, koska he eivät olleet eronneet. Tony halusi Doug's place -nimisen paikan itselleen, joten Stefanon avulla hän pakotti Lizin vakoilemaan paikkaa. Hän uhkasi, että Lizin mies Neil joutuu vaikeuksiin, jos Liz ei tee sitä. Stefano ja Tony olivat saaneet selville, että paikan alapuolella oli titaaniesiintymiä. He halusivat löytää ne. He löysivät kulkupaikan DiMeran kartanon salaisesta huoneesta Doug's placen kellariin. Tämän oli rakentanut Stuart Whyland. Lopulta koko asia paljastui huijaukseksi.
Tony kieltäytyi avioerosta, kun Liz pyysi sitä. Tony lopulta hakkasi ja raiskasi hänet. Myöhemmin Stefano yritti tappaa Neilin piilottamalla pommin hänen huoneeseen. Tony jatkoi Reneen tavoittelua, vaikka Reneen äiti Lee käski Tonyn pysyä Reneestä erossa. Salemin kuristaja hyökkäsi Reneen kimppuun jälleen, mutta tällä kerralla hän näki kuristajan kasvot. Renee ei kuitenkaan muistanut jälkeenpäin sitä. Tony piilotti Reneen kotiinsa, koska pelkäsi, että kuristaja yrittäisi hyökätä Reneen kimppuun neljännen kerran.
Vuonna 1982 Tony kosi Reneetä, joka vastasi myöntävästi. Renee kuitenkin löysi Leen päiväkirjasta, että Lee on hänen äiti ja Stefano DiMera isä. Tämä merkitsi sitä, että Tony on Reneen velipuoli. Renee lopetti suhteen Tonyn kanssa nopeasti. Hän ei kuitenkaan kertonut oikeaa syytä, koska halusi suojella Tonyn tunteita. Tony ei päästänyt Reneetä lähtemään. Tony ei myöskään uskonut totuutta, kun Renee kertoi sen. Tony syytti Stefanoa hänen ja Reneen erottamisesta. Stefano teeskenteli sydänkohtauksen, kun Tony yritti lähteä Salemista. Tony sai myöhemmin tietää, että hän ja Renee eivät ole sukua keskenään. Hänellä oli testit, jotka todistivat sen. Renee oli kuitenkin jatkanut eteenpäin ja mennyt naimisiin David Banningin kanssa. Renee ei suostunut jättämään Davidia, vaikka Tony kertoi uusista todisteista.
Samoihin aikoihin Liz Chandler alkoi odottaa Neilin lasta, mutta Tony uskoi, että lapsi on hänen. Tony lupasi Lizille avioeron, mutta vasta sen jälkeen kun lapsi on syntynyt, koska hän halusi lapsen itselleen. Vuonna 1983 Liz synnytti vauvan. Tony erosi Lizistä nopeasti sen jälkeen, kun sai tietää, että lapsi on Neil Curtisin. Testamentissaan Stefano vaati, että Tonyn ja Reneen pitäisi asua vuoden saman katon alla ansaitakseen perintönsä. Lisäksi Reneen täytyisi pysyä naimisissa Davidin kanssa. Testamentissa oli myös, että ensimmäinen pari, joka saisi lapsen saisi myös rahaa 5 miljoonaa dollaria. Anna alkoi odottaa pian Tonyn lasta ja mustasukkainen Renee yritti tappaa Annan veneonnettomuudessa. Valitettavasti Tony oli veneessä Annan kanssa, kun pommi räjähti. David pelasti Tonyn ja Annan, mutta Anna menetti vauvansa. Myöhemmin samana vuonna Tony sai tietää, että Anna pääsi hänen kanssaan naimisiin, koska oli huumannut hänet. Tony erosi Annasta nopeasti, vaikka Anna oli rakastunut häneen samoihin aikoihin.
Vuonna 1984 Tony oli sidottu ketjuilla hänen kattohuoneistoonsa. Tämän oli tehnyt Tonyn serkku Andre, joka on hänen kanssaan täysin samannäköinen. Tonyn ollessa vankina Andre valehteli kaikille olevansa Tony. Lopulta Roman pelasti Tonyn tapeltuaan ensin Andreen kanssa, joka pääsi pakoon tappelun jälkeen. Andre palasi Stefanon saarelle, jossa Stefano ja Andre suunnittelivat kolmen prisman varastamista. Prismat oli suunnitellut Larry Welchin isä. Stefano halusi prismat parantuakseen aivokasvaimestaan. Yksi prisma oli alligaattorin mahassa, toinen oli Daphne DiMeran kaulakorussa, mutta se tippui Calliope Jonesilta ja kolmas oli Venäjällä.
Vuonna 1985 Anna ja Tony palasivat yhteen jälleen kerran. Alex Marshall pysäytti heidän ensimmäiset häät. Hän oli palkannut näyttelijän esittämään pappia. Toiset häät keskeytettiin, kun aasialainen liikemies kidnappasi Annan. Lopulta Tony ja Anna menivät naimisiin ja palasivat Salemiin. Tämän jälkeen Annaa syytettiin taidekauppias Claud Van Zandtin murhasta. Claud ei ollut antanut Annalle voittoja Annan tauluista, jotka hän oli myynyt. Anna oli syytön. Samaan aikaan kun Anna yritti todistaa syyttömyyttään Tony katosi. Annaa syytettiin myös miehensä katoamisesta, mutta oikeasti Tony oli elossa olevan Claudin vankina.
Claud löydettiin lopuksi elossa. Emma Donovan kiristi Tonya ottamaan avioero Annasta ja lähtemään Salemista. Vuosia myöhemmin paljastui että tuolloin Tonyn identtinen kaksoisserkku Andre oli kidnapannut jälleen Tonyn. Tony DiMera palasi Salemiin (tai niin ainakin kaikki Salemissa luulivat) vuonna 1993 mennäkseen naimisiin kihlattunsa Kristen Blaken kanssa. Stefano oli kertonut Kristenille, että ennen kuolemaansa hän haluaa Kristenin ja Tonyn menevän naimisiin. Kristen suostui menemään naimisiin Tonyn kanssa, vaikka hän rakasti John Blackiä. Kristen jätti Tonyn kuitenkin alttarille, koska lähti auttamaan Johnia löytämään Marlenan ja Bellen.
Billie Reed päätti aloittaa oman kosmetiikkayrityksen, jonka nimi oli Countess Willamina. Rahoittaakseen yrityksensä, Billie suostui siihen, että Alice ja Maggie Horton investoivat hänen yritykseensä. Valitettavasti Kate Roberts osti Countess Willaminan kiusatakseen Billietä. Myöhemmin samana vuonna Billie ystävystyi Tony DiMeran kanssa. Tony osti 49 % Titanista ja palkkasi Billien johtamaan Countess Willaminaa.
Kristen ja Tony olivat menossa naimisiin, kun John Black saapui häihin väittäen, että hänellä on todisteita siitä, että Stefano oli osallisena Curtis Reedin murhassa. Stefano hyppäsi autoon ja yritti lähteä, mutta John ampui renkaisiin. Stefano oli suunnitellut, että auto jatkaisi tiellä ja hän "kuolisi" törmäyksessä. Kristen meni naimisiin Tonyn kanssa 18.2.1994, koska syytti Johnia isänsä kuolemasta. Tony sai myöhemmin tietää, että Stefano on hengissä, mutta salasi sen, koska pelkäsi Kristenin jättävän hänet.
Vuoden 1994 loppupuolella Tony, Peter, Jennifer, Bo ja Billie menivät Maison Blancheen Kristenin järjestämään hyväntekeväisyysiltaan. Jennifer ja Peter rakastelivat siellä. Billie näki naisen, joka näytti ihan Bon kuolleelta vaimolta Hopelta, mutta kukaan ei uskonut häntä. Hope oli Maison Blanchessa, mutta Celeste ja Stefano kutsuivat häntä Ginaksi. Roman ilmestyi sinne vangitsemaan Peter Blaken, joka oli kuljettanut huumeita yhdelle hänen klubeistaan. Mustasukkainen Celeste vuodatti kaasua selliin, jossa Marlena ja John olivat vankina. Tästä alkoi tulipalo. Roman sai pelastettua Marlenan ja Johnin. John ilmestyi paikalle ja Kristen ja Tony järkyttyivät. He olivat kauhuissaan nähdessään Johnin kahleissa. Kristen katsoi ylöspäin ja kiljui nähdessään kuoleeksi luulleen isänsä Stefanon. Tony juoksi takaisin taloon ja yritti hakea isänsä tietokoneen, jossa oli tietoja Johnin menneisyydestä. Maison Blanche paloi kokonaan. Tony sai tietokoneen, mutta sokeutui palossa.
Kristen alkoi harrastaa seksiä Johnin kanssa. Myöhemmin Kristen sai tietää, että hänen miehensä Tony tiesi kauan Stefanon olleen hengissä. Lisäksi hän sai tietää, että Tony oli vaihtanut Kristenin ehkäisypillerit sokeritabletteihin. Kristen jätti Tonyn ja alkoi elää John Blackin kanssa hänen asunnossaan. Kristen myös onnistui murtautumaan Maison Blanchen kannettavaan tietokoneeseen ja sai kauhukseen tietää, että John on pappi. Kristen kertoi Johnille tämän, mutta John ei uskonut häntä. John ja Kristen menivät seurakuntaan, jossa hän oli ollut töissä. Johnin oppi-isä Isä Francis tunnisti hänet Isä Blackiksi. Myös eräs nainen seurakunnasta tunnisti hänet. John oli laittanut käsimerkkinsä erääseen seinään lähellä seurakuntaa ja kauhistui, kun se oli aito. Johnin oli pakko hyväksyä, että hän on pappi. Eräs ystävä käski Johnin elää kuin pappi jonkin aikaa, nähdäkseen mistä hän on luopumassa. Kristen palasi Tonyn luo, joka oli ostanut aseen ja suunnitteli Johnin tappamista. Tony ei aikonutkaan tappaa häntä sen jälkeen, kun Kristen oli kertonut, että John on pappi. Myöhemmin samana vuonna Tony sai näkönsä takaisin. Hän kuitenkin salasi sen, koska odotti näkevänsä Kristenin ja Johnin yhdessä.
John vapautettiin hänen papinvaloistaan, joten Kristen jätti Tonyn ollakseen Johnin kanssa. Tony sai pian tietää, että hänellä on harvinainen ja tappava verisairaus, joka päättäisi hänen elämänsä todella nopeasti. Tony kehitti suunnitelman, jolla hän saisi Johnin näyttämään hänen murhaajalta. Tony kirjoitti koko suunnitelman päiväkirjaansa ja hän tunnusti sen myös Isä Francisille. Tony sai tietää, että Isä Francis aikoo kertoa totuuden Johnille, joten Tony uhkaili Francisia. Hän otti Francisin verenpainepillerit ja aiheutti hänelle sydänkohtauksen. Myöhemmin Tony katkaisi Francisin happiletkun sairaalassa, joten Francis vaipui koomaan.
Seitsemän vuotta myöhemmin salemilaiset saivat tietää, että Tony (joka kuitenkin oli Andre) onkin elossa. Hän palasi yllättäen Marlenan ja Johnin hääpäiväjuhliin. Aremidissa kuolemansa lavastanut mies oli oikeasti kuolleeksi luultu Andre, joka on Tony serkku ja näyttää ihan Tonyltä. Tony kärsii yhä harvinaisesta verisairaudesta, ja nyt myös pakkomielteestään Marlenaan. Hänellä oli ilmeisesti jotakin uutta mielessä, kunnes hän sai tietää, että kaksoset Cassie ja Rex ovat hänen ja Marlenan lapsia. Pian tämän jälkeen Tony sai tietää, että John Black on hänen velipuolensa. Heillä on sama äiti Daphne DiMera. Johnista ja Tonysta ei ole tullut ystäviä, koska John uskoo, että Tony voi tehdä ihan mitä vain. Tony järkyttyi kuullessaan, että Cassie ja Rex eivät ole hänen lapsiaan. Tony oli vihainen Stefanolle, koska tiesi tämän tehneen sen tahallaan.
Tony oli epäilty numero yksi, kun sarjamurhaaja alkoi tappaa ihmisiä. Kaikkien yllätykseksi Mickey Horton päätti puolustaa Tonya ja sai Tonyn pois vankilasta.
Tonyn ja hänen isänsä juoni menee pieleen ja suurin osa pääsee pakoon saarelta. Muutamat hän saa vangeiksi uudestaan.
Lopulta Tony DiMeran linna syttyy tuleen ja räjähtää henkiin jää Caroline, Victor, Bart ja Tony ja hänen muut kätyrinsä. Tony vie heidät uuteen paikkaan vangeiksi ja Poliisit saavat tietoon missä Tony on ja ottaa Tony DiMeran vangiksi. Sami Bredy käy katsomassa Tonya ja Tony uhkeilee Samia että paljastaa että Sami oli Stan. Sami ei voi sietää sellaista ja yrittää auttaa Tonya pakenemaan.
Tony ja Bart tulivat jotain kaivoa pitkin ja Bart sanoi Tonylle haiset mutta olet vapaa ja sen jälkeen Tek, Roman ja muutama muu poliisi tulivat ja saivat kaikki muut vangeiksi paitsi Bartin.
Vuonna 2007 paljastui vihdoin ja viimein, että Andre oli esittänyt Tonya 20 vuotta ja oikea Tony oli saarella vankina, joka ei ole läheskään yhtä paha kuin Andre. Tony palasi Annan, Marlenan ja Johnin kanssa Salemiin ja oli hyvin katkera kuolemansairaalle isäpuolelleen Stefanolle. Andre kuoli myöhemmin kun hän hyppäsi Salemin poliisiaseman katolta ja katkaisi hengityslaitteensa sairaalassa.
Deveraux
Camille ja Harper Deveraux adoptoivat Jackin, kun hän oli pieni. Camille ja Harper ovat molemmat kuolleet. Jackin oikeat vanhemmat ovat Duke ja Josephine Johnson ja hänen syntymänimensä on William Johnson. Jackilla on kaksi sisarusta, joiden nimet ovat Adrienne ja Steve Johnson.
Jack kuoli lokakuussa 2003. Hänkin oli Salemin sarjamurhaajan uhri. Jennifer ja Abigail asuvat isossa ja hienossa talossa Salemissa, jonka he saivat Jenniferin isältä, Bill Hortonilta. Myöhemmin Jack palasi perheensä pariin.
Jack Deveraux Sr.
Jack on Anjelica ja Harper Deverauxin adoptoitu poika. Hodgkinsin taudista kärsivä Jack saapui Salemiin 1987. Pian hän tapasi Jennifer Hortonin.
Jack on tehnyt aiemmin muutamia kauheita tekoja. Hän raiskasi vaimonsa Kaylan. Lisäksi Jack auttoi isänsä Harperin vankilasta päästäkseen käsiksi Harperin Sveitsin pankkitiliin ja kiristi Harperia niin, että sai omistukseensa puolet The Salem Spectatorista. Jack ei todellakaan ollut silloin mikään naapurinpoika. Jackin elämässä kääntöpiste oli päivä, jona Jennifer tuli töihin Spectatoriin. Jack löysi lopultakin elämänsä ainoan suuren rakkauden. Pian Jennifer ja Jack menivät naimisiin ja saivat kauniin tyttären. Valitettavasti onni oli lyhytaikaista. Jack uskoi olevansa syypää Abigailin anemiaan, joten hän lähti Salemista. Jennifer joutui selviämään yksin Abigailin sairaudesta.
Lopulta Jack palasi Salemiin muuttuneena miehenä. Hän oli tajunnut todellisen rakkauden tarkoituksen ja päättänyt laittaa elämänsä jälleen kuntoon. Valitettavasti Jennifer oli kiinnostunut Peter Blakesta, joka on Stefano DiMeran adoptoitu poika.
Peter rakastui Jenniferiin ja oli valmis tekemään mitä tahansa saadakseen Jenniferin vaimokseen. Peterin täytyi pitää rikolliset tekonsa salassa Jenniferiltä, joten hän yritti saada Jenniferin äidin Laura Hortonin käyttäytymään mielenvikaisesti. Peter piilotti Lauran toimistoon kaiuttimia ja myrkyllisiä maaleja luodakseen äänejä ja hallusinaatioita. Laura todettiin terveeksi, mutta hän lähti silti mielisairaalaan. Siellä hänellä oli suhde Clarken kanssa. Clarke olikin oikeasti hänen tyttärensä ex-mies Jack, jota Laura ei ollut koskaan tavannut.
Palattuaan Salemiin Laura ja Jack saivat tietää toistensa todelliset henkilöllisyydet, mutta he pitivät suhteensa salassa. Laura oli rakastunut Jackiin samalla, kun Jack yritti saada Jenniferin itselleen Peteriltä.
Lopulta Jennifer sai tietää Peterin rikollisesta menneisyydestä, joten hän antoi Peterille avioeropaperit. Jennifer ei kuitenkaan suostunut ottamaan Jackia takaisin. Jack epäili, että Peter suunnitteli Jenniferin ja Abigailin kidnappausta. Jennifer vaati, että Jack hankkiutuisi eroon aseesta, jonka Jack oli ostanut. Jack oli valmiina, kun Peter yritti kidnapata Jenin ja Abbyn. He tappelivat ja Peteriä ammuttiin. Peterin sydän pysähtyi, mutta hän selvisi. Pian tämän jälkeen hän kuitenkin "kuoli".
Jen, Jack ja Abby viettivät ihanan joulun yhdessä. Jack otti todella paljon kuvia, koska pelkäsi joutuvansa vankilaan Peterin kuoleman takia.
Jack tuomittiin vankilaan Peterin taposta. Peter oli todellisuudessa hengissä, mutta piilossa. Vankilassa yksi Jackin sellikavereista nimeltään Travis työskenteli salaa Stefanolle, että hän voi pitää Jackiä silmällä. Kesällä Jackin vetoomus vapautumisesta evättiin. Samaan aikaan Travis vapautui vankilasta. Hänestä tuli Jenniferin uusi naapuri "Trent". Trent oli niin "kiltti", että asensi turvajärjestelmän Jenniferin taloon!
Jennifer sai työn Jackin vankilasta. Hän tekeytyi vartijaksi nimellä Hope Williams. Travis/Trent kidnappasi Jenniferin sen jälkeen, kun hän sai tietää, että Jen esittää vartijaa vankilassa. Travis/Trent suunnitteli Jenniferin ja Peterin tapaamista, koska Peter maksaisi hänelle tästä. Jennifer yritti paeta aina, kun se oli mahdollista. Jack pakeni vankilasta pelastamaan Jenniferiä sen jälkeen, kun sai tietää kidnappauksesta. Peter oli matkalla piilopaikkaansa viidakkoon. Siellä hyttynen puri häntä ja Peter kärsi sairaudesta, joka on yleinen viidakossa. Jack löysi Travisin/Trentin Grand Canyonista, jossa he tappelivat ja tippuivat kanjonin reunasta. Jack tippui kallion kielekkeelle, mutta Travis/Trent tippui pohjaan asti ja kuoli. Jack ja Jen palasivat Salemiin ja he juhlivat Abbyn kanssa joulua.
Jack, Jen ja Abby lähtivät Salemista ja liittyivät sirkukseen, koska Jack halusi suojella perhettään erityisesti Peteriltä. Jack halusi myös välttää viranomaisten pidätyksen, koska hän oli paennut vankilasta. Lopulta Peter löysi heidät ja otti Jenniferin panttivangikseen. Jack ja Jen teeskentelivät Jenniferin kuolleen näytellyssä onnettomuudessa. Juonen tarkoituksena oli paljastaa Peterin henkilöllisyys viranomaisille. Lopulta se tapahtui, joten Jennifer palasi perheensä luokse ja Jack vapautettiin murhasyytöksistä. Pian tämän jälkeen vuonna 1998 Jack, Jen ja Abby muuttivat Afrikkaan.
Vuonna 2000 Jennifer palasi Salemiin ilman Jackia. Alice Hortonin ansiosta Jack kuitenkin saapui myös Salemiin. Jennifer ja Jack yrittivät yhdistää perheen, joten he muuttivat saman katon alle Abigailin kanssa. Jennifer yritti vetäytyä sopimuksesta, mutta Jack uhkasi Abigailin yksinhuoltajuudella, jos Jennifer lähtee. Jack yritti epätoivoisesti saada Jenniferin kiinnostuksen, mutta Jen ei saanut mielestään erästä miestä menneisyydestään. Mies oli Colin Murphy, jonka hän tapasi Irlannissa. Colin on isoisä-Shawnin siskonpoika.
Greta Von Amburg jätti taakseen suhteensa Austinin kanssa ja päätti keskittyä Jackiin. Jack oli kuitenkin yhä rakastunut Jenniferiin. Jack valehteli Gretalle olevansa homo, pitääkseen heidän suhteensa pelkkänä ystävyytenä! Greta yritti saada Jackin yhteen Harold-nimisen miehen kanssa. Samaan aikaan Jack yritti saada Jenin mustasukkaiseksi väittämällä, että hänellä ja Gretalla on suhde. Näytti kuitenkin, että vain Jack oli mustasukkainen, kun hän näki Jenniferin uuden miehensä Brandonin kanssa.
Jack yritti saada uuden työn, koska luuli tekevänsä Jenniferiin vaikutuksen. Jack matkusti Las Vegasiin saadakseen työpaikan Spectatorista Oliver Wentworthilta. Vegasissa Greta esitti Jackin tyttöystävää. Samaan aikaan Jennifer oli siellä Samin ja Austinin häissä. Reissu päättyi siihen, kun Jackin, Gretan ja Haroldin täytyi pukeutua showtytöiksi paetakseen eräitä rikollisia. Tämän jälkeen Greta sai tietää, että Jack ei ole homo ja lisäksi Jack ei saanut työpaikkaa. Asian teki vielä pahemmaksi se, että Jennifer sai tämän työpaikan. Jenniferistä tuli Spectatorin uusi päätoimittaja ja hän palkkasi Jackin toimittajaksi. Jennifer heitti Jackin ulos heidän yhteisestä kodista, joten Jackin täytyi muuttaa äitinsä ja tämän miehen luokse asumaan.
Samaan aikaan Jennifer lopetti suhteensa Brandonin kanssa. Jackin harmiksi Jennifer alkoi jälleen viihtyä Salemiin muuttaneen Colin Murphyn seurassa. Jen teki sen vain saadakseen selville Colinin suhteen DiMeroihin. Colin tuli hetkeksi Jenin ja Jackin väliin.
Seuraavaksi Jack muutti DiMerojen kartanoon, koska teeskenteli tekevänsä jutun DiMerojen uudesta hyvästä elämästä. Oikeasti Jack yritti selvittää totuutta Colinista. Pian Tony heitti Jackin ulos. Samaan aikaan Jack viihtyi hyvin vanhan ystävänsä Billie Reediin seurassa, joka oli juuri palannut Salemiin.
Jack tuki Jenniferiä, kun hänen serkkunsa Hope oli kidnapattu. Jack kuitenkin loukkaantui, kun hän sai tietää, ettei häntä otettu mukaan Hopen pelastussuunnitelmaan. Kaikki muut paitsi Jack käänsivät selkänsä Billie Reedille, koska hän oli osallisena Hopen kidnappaukseen. Lopulta Jack ja Jen palasivat yhteen, koska tajusivat, että he kuuluvat yhteen. He menivät naimisiin tyttärensä Abbyn avulla Penthouse Grillissä. Tällä hetkellä he ovat myös talk show’n In the House juontajia! Ohjelma kuvataan heidän kotoa! He menivät naimisiin kauniissa seremoniassa Penthouse Grillissä.
Valitettavasti Jenniferin ja Jackin avioliitto oli lyhytkestoinen. Salemin sarjamurhaaja hyökkäsi Jackin kimppuun. Jenniferin täytyi tehdä vaikea päätös ja sammuttaa Jackin hengityskone.
Paljastui kuitenkin, että Jack on oikeasti elossa, kuten kaikki muutkin sarjamurhaajan uhrit. Hän niin sanotusti kuoli hyökyaallon iskiessä heihin lauttamatkall pois saarelta. Hän jäi uudestaan Andre DiMeran vangiksi, mutta pääsi myöhemmin pakoon.
Kuukausia paon jälkeen käy ilmi, että hänellä on tappava sairaus, jonka takia hänellä on vain muutama kuukausi elinaikaa. Hän ei suostu kertomaan perheelleen sairaudesta. Lopulta totuus paljastui Jenniferille ja Abbylle. Jack pyysi Frankie Bradya naimaan Jenniferin tämän kuoltua. Jackin auto suistui sillalta ja tämä lavasti kuolemansa jotta omaiset eivät näkisi tämän tuskallista loppua.
Kuukausia myöhemmin Jack palasi sairaana Salemiin saattohoitokodista yhdessä kadoksissa olleen veljensä Steve Johnsonin kanssa, joka kärsi muistinmenetyksestä hyvästelläkseen perheensä ja yhdistääkseen Steven jälleen omiensa luo.
Jennifer Horton Deveraux
Jennifer syntyi maatalossa lumimyrskyn aikana ja hänen vanhempansa ovat Laura ja Bill Horton. Hänellä on myös isoveli Mike Horton. Bill antoi Jenniferin vanhempiensa Alice ja Tom Hortonin hoitoon sen jälkeen, kun Laura joutui laitoshoitoon.
Jenniferillä oli pieni kapinallinen aika teini-iässä. Tämän jälkeen hän alkoi opiskella yliopistossa journalismia. Diana Colville palkkasi hänet myös apulaiseksi The Salem Spectator -nimiseen sanomalehteen. Jennifer löysikin todellisen kutsumuksensa sanomalehdestä. Lisäksi hän löysi sieltä elämänsä todellisen rakkauden Jack Deverauxin.
Jenniferin elämässä on ollut Jackin lisäksi muitakin miehiä, kuten Frankie Brady ja Emilio Ramirez, mutta Jack on hänen elämänsä ainoa todellinen rakkaus. Jenniferin ja Jackin seurustelu ja ensimmäinen avioliitto olivat vaikeita. Jennifer yritti pysyä miehensä rinnalla, mutta Jack teki tästä mahdotonta. Jennifer ihastui sulavakäytöksiseen ja kohteliaasti puhuvaan Peter Blakeen, kun hän lupasi pitää huolta hänestä ja Abigailista. Jennifer meni naimisiin Peterin kanssa, huolimatta äitinsä varoituksista. Peter on Stefanon adoptoitu poika. Jennifer kuitenkin katui pian nopeaa naimisiinmenoaan. Jennifer luuli hetken, että Peter oli kuollut, mutta hän alkoi pian epäillä tätä. Lopulta Jen saikin selville, että Peter oli elossa. Peter oli päättänyt kidnapata Jenniferin ja Abigailin ja viedä heidät syrjäiselle saarelle. Jennifer oli kuitenkin tietoinen tästä, joten Jack ja Jen pakottivat Peterin pois piilopaikastaan. Tämän jälkeen Jennifer ja Jack palasivat yhteen. Jen, Jack ja Abby lähtivät Salemista Afrikkaan, koska halusivat aloittaa uuden elämän. Pian Jennifer palasi Salemiin Abbyn kanssa. Ennen paluutaan he olivat asuneet hetken Irlannissa.
Jack seurasi Jenniferiä takaisin Salemiin, ja he muuttivat saman katon alle. Jennifer yritti vetäytyä sopimuksesta, mutta Jack uhkasi Abigailin yksinhuoltajuudella, jos Jen lähtee. Jack yritti saada Jenniferin itselleen, mutta hän oli ihastunut Colin Murphyyn, jonka Jen tapasi Afrikassa. Colin on isoisä-Shawnin sisarenpoika.
Jack järjesti yllätyssynttärit Jenniferille ja kosi häntä, mutta Jen kieltäytyi. Juopunut ja masentunut Jack suuteli Gretaa, tehdäkseen Jenniferin mustasukkaiseksi. Suunnitelma ei onnistunut ja Jennifer meni treffeille Brandonin kanssa!
Jennifer ja Colin tyrmistyivät, kun he lopulta tapasivat Salemissa. Selvitettyään tunteensa Jennifer päätti seurata sydäntään ja palata yhteen Colinin kanssa. Jennifer sai kuitenkin pian tietää, että Colin oli kihloissa Elizabethin kanssa. Tämän jälkeen Jen päätti jatkaa suhdettaan Brandonin kanssa. Hän meni Brandonin kanssa myös Samin epäonnistuneisiin häihin Las Vegasiin. Siellä Jack yritti saada vaikuttavan työpaikan ja Jenniferin takaisin. Hän kuitenkin epäonnistui molemmissa. Jennifer sai Jackin tavoiteleman työpaikan, joka oli The Salem Spectatorin päätoimittajan paikka. Lisäksi Jen heitti Jackin ulos heidän yhteisestä talosta.
Palattuaan Salemiin asiat Brandonin kanssa eivät menneet niin kuin hän oli suunnitellut. Jen ja Brandon lähtivät viikonloppulomalle, mutta Nicole ja Colin seurasivat heitä. Jack ja Sami yrittivät myös seurata heitä, mutta eksyivät kummalliseen majataloon. Jenniferin ja Brandonin täytyi keskeyttää heidän lyhyt romanttinen matka ja mennä pelastamaan Jackiä ja Samia. Pian tämän jälkeen he lopettivat suhteensa. Jennifer alkoi tapailla Colinia, joka ei ollut enää kihloissa ja väitti, että suhde Nicolen kanssa oli ohi. Jennifer vannoi, että tapailee Colinia vain, koska haluaa selvittää tämän yhteydet DiMeroihin. Näytti myös siltä, että Jen oli mustasukkainen Jackistä, kun tämä tapaili Billietä.
Pian tämän jälkeen Jennifer ja Jack menivät naimisiin kauniissa seremoniassa Penthouse Grillissä suorassa tv-lähetyksessä! Häämatkansa jälkeen he jatkoivat hetken ohjelmaansa, mutta pian Jack kyllästyi. Hän halusi palata takaisin toimittajaksi ja pian tämän jälkeen Salemin sarjamurhaaja tappoi Jackin. Abby alkoi syyttää Jenniferiä Jackin kuolemasta, koska Jenin täytyi sammuttaa Jackin hengityskone. Pian Jen saikin tietää olevansa raskaana. Valitettavasti raskaus on kuitenkin vaarallinen, koska sekä Jenniferin että vauvan henki on vaarassa.
Jenifer päätyy saarelle Hopen ja Patricin kanssa saarelle. Siellä hän yrittä löytää Jackin, joka on hukkunu viidakkoon. Viidakossa hän myös synnyttää lapsensa. Hänen verenvuotonsa oli vaarallisen suuri, joten (kaikkien hämmästykseksi) Tony DiMera pelasti hänet viidakossa olevan kasvin avulla. Jack löydetään ja kaikki lähtevät pakoon saarelta. Jenniferin harmiksi Jack katoaa merelle ja kaikki luulevat hänen kuolleen.
Salemissa hän joutuu kertomaan Abbylle ja Abby oottaa asian raskaasti ja jopa syyttää Jenniferiä Jackin kuolemasta. Samaan aikaan hän tukee Hopea jolla vaikeaa sen jälkeen kun hän kuulee, että Bon ja Billien kuolleksi luultu tytär onkin elossa. Jopa Jennifer myöntää sen, että Billieen ei voi luottaa (vaikka tämä onkin Jenniferin ystävä). Samalla hän yrittä selviytyä Abbyn kanssa. Jennifer ikävöi Jackiä edelleen. (Joka ei olekaan kuollut.)
Abigail Deveraux
Abigail "Abby" Deveraux'n vanhemmat ovat Jennifer ja Jack Deveraux. Syntyessään Abby kärsi anemiasta, koska lapsivesi oli saastunut. Abigail tarvitsi luuydinsiirron. Jack ei voinut luovuttaa luuydintään, koska hänellä on Hodgkinsin tauti. Onneksi Jenniferin ystävä ja työkaveri Austin Reed oli kuitenkin sopiva luovuttaja. Abigailin tervehdyttyä täysin Jack sai tietää, että oli syypää Abbyn anemiaan. Tämän takia hän lähti Salemista. Jack palasi, sen jälkeen kun Abigail oli sopeutunut Jenniferin uuteen poikaystävään Peter Blakeen. Jennifer, Jack ja Abigail joutuivat kohtaamaan useita vastoinkäymisiä. Jack joutui muun muassa vankilaan ja kaikki luulivat Jenniferin kuolleen. Näiden tapahtumien jälkeen Abby lähti perheensä kanssa Afrikkaan.
Muutaman vuoden kuluttua tästä Abigail ja Jennifer asuivat Irlannissa. He palasivat kotiin tavattuaan siellä Bo Bradyn. Abigail oli iloinen, kun Jack palasi myös Salemiin. Abby toivoi, että hänen vanhempansa palaisivat yhteen, vaikka Jenniferillä olikin suhde ensin Colin Murphyyn ja sitten Brandon Walkeriin. Pian hänen vanhempansa olivatkin yhdessä. Lisäksi heidän kotoaan tehtiin tosi-tv-ohjelmaa nimeltä In The House! Abigail oli iloinen, kun hänen vanhempansa menivät naimisiin. Hän kuitenkin murtui, kun sarjamurhaaja tappoi Abbyn isän. Jenniferin täytyi tehdä vaikea päätös ja sammuttaa Jackin hengityskone, koska Jack ei voinut enää toipua. Abby syyttikin tämän vuoksi äitiään isänsä murhasta. Abby vietti paljon aikaa isoäitinsä Jon ja tämän miehen Vernin luona. Abby oli iloinen, kun hän sai tietää, että hänen äitinsä odottaa lasta.
Abby on myös iloinen, että hänen äitinsä selvisi saarelta siitä huolimaata että olisi halunnut myös isänsä selviävän. Hän myös syyttää äitiään siitä, että Jack on kuollut.
Lockhart
Lockhartin perheeseen kuuluu Bonnie ja Miriam "Mimi" Lockhart. Mimin isän nimi on David Lockhart. Hänellä on myös vanhempi veli Patrick Lockhart ja nuorempi veli Connor Lockhart. David Lockhart on ollut jo kauan poissa kuvioista ja Bonnie Lockhart/Horton yrittää parhaansa mukaan auttaa lapsiaan.
Mimi asuu Salemissa ystävänsä Bellen kämppäkaverina. Mimin äiti Bonnie asuu myös Salemissa.
Bonnie Lockhart
right|thumb|Bonnie Lockhart ([[Judi Evans)]] Bonnie Lockhart on viehättävä nainen, yksinhuoltaja Mimille ja hänen sisaruksilleen siitä asti, kun hänen miehensä hylkäsi heidät. Bonnie on tupakoija, joka on yrittänyt lopettaa jo monta vuotta. Bonnie on kateellinen kaikille perheille Salemissa. Hän pitää heitä vain itseään onnekkaampina. Hän puhuu perheistä pahaa niiden selän takana, mutta on heille mukava heidän ollessaan paikalla. Bonnien suhde tytär Mimiin on rakastava, vaikka Mimi ei hyväksykään hänen juoniaan. Bonniella on aina ollut paljon kunnianhimoa, mutta ei koskaan tuuria. Hänen mielestään elämä on kohdellut häntä ja hänen lapsiaan epäreilusti. Hän yrittää parantaa heidän elämäänsä, kunhan se ei vaadi paljon häneltä. Hän siivoaa taloja työkseen, mutta yrittää myös rikastua juonien avulla. Hän on valmis matkustamaan kilometrienkin päähän ostamaan arpoja. Bonnie on käynyt monissa itseapu-seminaareissa yrittäessään muuttaa elämänsä suuntaa, mutta hän ei koskaan jaksa noudattaa ohjeita pitkään. Hän ei kuitenkaan koskaan syytä itseään. Hänellä on aina tekosyy valmiina. Bonnie uskoo tehneensä kaiken oikein, joten kaikki on elämän syytä.
Bonnie sai Mickeyn kosimaan häntä pitkän taivuttelun jälkeen. Bonnie halusi nopeasti naimisiin. Kun he palasivat kotiin häiden jälkeen, Mickeyn kuolleeksi luultu ensimmäinen vaimo Maggie oli siellä. Bonnieta tämä ei kuitenkaan pelottanut vaan hän tunsi olonsa itsevarmaksi. He asuivat kolmestaan jonkin aikaa, kunnes Mickey valitsi Maggien.
Mickeyn jätettyä Bonnien, hän alkoi taas juonia itselleen uutta miestä. Tällä hetkellä Bonnie yrittää auttaa Mimiä pitämään Shawnin itsellään. Bonnie keksii aina uusia juonia Mimiä varten.
Bonnie paljasti Mimille vuonna 2007, että Mimi oli vahingossa tappanut itsepuolustukseksi isänsä David Lochartin joka oli humalassa uhkaillut Bonniea ja Mimiä, mutta Mimi oli unohtanut asian mielestään eikä muistanut traumaattista tilannetta. Bonnie päätti ottaa syyt niskoilleen Mimin puolesta ja mennä vankilaan. Mimi lähti kaupungista nuoremman veljensä Connerin kanssa ja päätti myös suhteensa Max Bradyyn.
Miriam "Mimi" Lockhart
right|thumb|Mimi Lockhart ([[Farah Fath)]] Miriam Elizabeth Lockhart (myöhemmin Brady) on Bonnie ja David Lockhartin tytär. Hänellä on kaksi veljeä, joiden nimet ovat Patrick ja Connor. Mimi opiskeli Salemin lukiossa ja hänestä tuli nopeasti Bellen paras ystävä. Mimi oli hyväntuulinen, energinen ja poikahullu tyttö. Hän päästi välillä suustaan sellaisia "sammakoita", joita hän myöhemmin katui. Joskus hänen puheidensa seuraukset olivat humoristisia. Hyväntuulisuudellaan hän kuitenkin yritti peittää epävarmuuttaan. Jan Spears käytti tätä epävarmuutta hyväkseen saadakseen Mimin ystäväkseen ja seuraukset olivat katastrofaaliset. Mimi alkoi loitontua Bellestä ja Belle alkoi nopeasti lähentyä Chloen kanssa. Lopputulos Mimin ja Janin ystävyydestä oli OperaGirl.net-nettisivusto, joka paljastettiin vuoden 2001 Last Blast -tansseissa. Mimi joutui melkein vankilaan tämän takia. Sen sijaan hän joutui pesemään Salemin lukion vessoja koko viimeisen kouluvuotensa.
Kesällä 2001 Mimi lähti koulutovereidensa kanssa Puerto Ricoon tutkimaan luontoa. Hän ja Belle ystävystyivät uudelleen. Lisäksi Mimi alkoi lähentyä Kevin Lambertin kanssa. Kevin osoittautui erittäin komeaksi nörtiksi! Kesän aikana Mimistä ja Kevinistä tulikin erittäin läheiset, mutta "itsepäinen ehkäisyvälineen käärepaperi" pysäytti heidät. Salemiin paluun jälkeen Mimi halusi olla hyvä ystävä Bellelle ja sopia Chloen kanssa. Itse asiassa kouluvuoden lopussa Chloe ja Mimi tekivät yhteistyötä saadakseen Bellen ja Shawnin takaisin yhteen. He onnistuivatkin tässä tehtävässä Last Blast -tansseissa. Mimi vietti kesän 2002 Kevinin kanssa ja Kevin valmistautui lähtemään Stanfordin yliopistoon opiskelemaan.
Kevin lähti syksyllä ja Mimi aloitti opiskelut Salemin yliopistossa. He sopivat tapaavansa muita ihmisiä. Aluksi Mimi ei löytänyt ketään sopivaa, kunnes hän ja Philip lyöttäytyivät yhteen saadakseen Cassien ja Rexin pois Bellen ja Shawnin kimpusta. Mimi onnistui tehtävässä, sillä Rex alkoi ihastua Mimiin ja lopulta he suutelivat ensimmäisen kerran. Heidän suhteensa syventyi koko ajan ja Mimi yritti selvitä Rexin mielialanvaihteluista ja pahenevista päänsäryistä. Rex tappoi vahingossa Rolfin ja Mimi auttoi häntä piilottamaan ruumiin. Myöhemmin samana iltana he rakastelivat ensimmäisen kerran näköalapaikalla. Myöhemmin Rex antoi Mimille kauniin timantin. Mimi ei kuitenkaan tiennyt, että Rex oli tehnyt timantin käyttämällä itse tekemäänsä laseria.
Rex oli yksi epäillyistä, kun sarjamurhaaja alkoi murhaamaan. Mimi tuki poikaystäväänsä, vaikka alkoi lopulta itsekin uskoa, että Rex saattaisi olla syyllinen. Lopulta Rex paljastui syyttömäksi, kun hän oli Shawnin seurassa samaan aikaan, kun sarjamurhaaja hyökkäsi uhrinsa kimppuun.
Mimin äiti Bonnie alkoi vaikuttaa yhä enemmän hänen elämässään ja heillä on selvästi paljon erimielisyyksiä. Ajan kuluttua Mimi sai tietää olevansa raskaana ja teetti abortin kertomatta Rexille, jonka kuitenkin Jan Spears sai tietää ja uhkailee tällä tiedolla Mimiä. Jan vaipuu koomaan ja Mimiä epäillään syylliseksi, mutta videonauha pelastaa hänet. Rex sai kuitenkin pian selville, että Mimi teki abortin ja heidän tarinansa alkaa olla sinetöity, sillä Rex lähtee tämän kuultuaan pois kaupungista työn perässä Chicagoon siskonsa Cassien kanssa.
Myöhemmin Mimi huomaa olevansa ihastuneena Shawniin ja he menevät naimisiin tammikuussa 2007. Mimi kuitenkin epäilee, että Bellen ja Shawnin välillä on vielä tunteita, varsinkin saatuaan tietää Shawnin olevan Bellen lapsen Clairen biologinen isä.
Patrick Lockhart
right|thumb|Patrick Lockhart ([[Brody Hutzler)]] Patrick saapui Salemiin mielenkiintoisesti. Hän käveli kadulla, kun Jennifer törmäsi häneen autollaan. Hänet kiidätettiin sairaalaan (kuten myös Jenniferkin), jossa hän syyllisti Jenniferin maksamaan hänen lääkelaskunsa ja majoittamaan hänet autotallissa olevaan asuntoon. Hän esitti, että hänellä oli vakavia vammoja, mutta aina kun Jennifer poistui huoneesta, hän alkoi tutkia Jenniferin laukkua, tietokonetta ja hänen taloaan löytääkseen tietoja Jenniferistä ja Jackista. Sitten hän kertoi Jenniferille tavanneensa Jackin eräänä päivänä ja esitti järkyttynyttä, kun hän kuuli Jackin kuolemasta. Itsekseen hän sanoi ajoituksen olevan kaikki kaikessa. Oli selvää, että Patrickin aikeet eivät olleet hyvät. Patrick melkein paljasti itsensä puhuessaan Jenniferille Jackin mahtavista reportterinkyvyistä. Hän ei olisi voinut tietää sitä muutaman tapaamisen perusteella.
Patrickin yhteys Bonnieen selvisi vasta muutaman Salemissa vietetyn päivän jälkeen. Patrick yritti kovasti salata, että hän oli Salemissa. Äidilleen hän sanoi olevansa tulossa kotiin ja jollekin puhelimessa hän väitti olevansa Euroopassa. Hope ja Lexie epäilivät häntä alusta alkaen, mutta Patrick teki kaikkensa vakuuttaakseen heille, ettei hän huijannut Jenniferiä. Kun Bonnie ja Patrick puhuivat puhelimessa, Bonnie kehotti Patrickiä hyödyntämään Jenniferiä, mutta kieltäytyi tekemästä sitä hänelle. Hän sanoi Bonnielle, että hänellä on tarpeeksi rahaa ja, että hän tulee hakemaan ne myöhemmin. Saavuttuaan hän sai tietää Bonnien tuhlanneen kaikki hänen vaivalla ansaitsemansa rahat. Patrick oli raivoissaan, koska hän oli velkaa ihmisille, jotka eivät olleet valmiita odottamaan rahojaan. Patrick päätti pian, että huolimatta hänen alkuperäisistä suunnitelmistaan, hän ei voi käyttää Jenniferiä aikomallaan tavalla hyväksi.
Hän jopa kertoi Jenniferille ja Abbylle muuttavansa pois, mutta he suostuttelivat hänet jäämään, kun Jennifer sai taas kohtauksen. Patrickin nopea ajattelu pelasti hänet. Jopa Lexie ihmetteli, miten hän oli osannut laittaa kuumavesipullon Jenniferin mahan päälle. Kun Jennifer sai taas kohtauksen Alice Hortonin kuoleman jälkeen, Patrick käytti taas vanhaa kultarahaa rauhoittaakseen häntä. Patrick käski hänen pitää kultarahaa ja keskittyä rakkauteensa Jackia kohtaan.
Patrickin menneisyydestä tulee aina kiinnostavampaa. Kun hän sai tietää Celesten olleen Stefanon entinen apuri, myös Stefanon tuntenut Patrick ei antanut Celesten katsoa kultarahaa. Patrick keskittyi Jenniferin auttamiseen. Alicen hautajaisissa salaperäinen mies muistutti Patrickiä siitä, että hän tuli Salemiin tietystä syystä. Patrcik kuitenkin kieltäytyi jatkamasta suunnitelmaa.
Patrick alkoi pian seurustella Billien kanssa. Ongelmia suhteeseen toi Patrickiin hullaantunut Billien tytär Chelsea, joka yritti aina iskeä Patrickia. Patrick huomasi kuitenkin pian kiinnostuneensa Hopesta. Hän sai mahdollisuuden Hopen kanssa, kun Hope jätti Bon ja lähti vahingossa samalle saarelle Patrickin kanssa. Siellä heidän välinsä lähenivät, vaikka Patrick kannustikin Hopea vielä yrittämään Bon kanssa.
Patrickin menneisyydestä paljastui lisää, kun muille selvisi, että hänen entinen rakastettunsa Alma oli kuollut. Patrick sanoi häntä jahdanneiden ihmisten tappaneen Alman. Patrickin epäiltiin myös olleen yhteistyössä Alex Northin kanssa, mutta myöhemmin selvisi, että Patrick vain auttoi poliisia.
Nyt Patrick on paljastunut Hopen lapsen isäksi, mutta Patrick onkin lahjonut lääkärin ja hän ei olekaan Hopen lapsen isä vaan Bo. Bo pidättää Patrickin kun paljastuu, että Patrick on toiminut EJ Wellsin kanssa Salemin rikollisena.
Kiriakis
Kiriakisin perheeseen kuuluu Victor Kiriakis. Hänen vanhempiensa nimet olivat Sophie ja Yorgos Kiriakis, mutta he ovat kuolleet. Victorilla oli myös Alexander-niminen veli, joka on myös kuollut. Alexanderilla on Christina Kiriakisin kanssa poika Justin. Hänellä on yhteensä neljä lasta. Justinilla on kolme lasta Adrienne Johnsonin kanssa. Lasten nimet ovat Jackson, Victor ja Joseph. Kaksi jälkimmäistä on adoptoitu. Justinilla on yksi poika Anjelica Deverauxin kanssa. Lapsen nimi on Alexander Neil Kiriakis.
Victorilla on kolme lasta. Suhteesta Caroline Bradyyn syntyi Bo Brady vuonna 1963. Bolla on kaksi lasta Hope Bradyn kanssa. Heidän nimensä ovat Shawn-Douglas ja Zack Brady. Lisäksi Bolla on yksi lapsi Billie Reedin kanssa. Lapsen nimi on Georgia Reed, hänen luultiin kuolleen, mutta myöhemmin selvisi hänen olevankin elossa kutsumanimella Chelsea Benson.
Victorilla oli suhde Kate Robertsin kanssa ja siitä syntyi Philip Kiriakis vuonna 1995.
Victor asuu Salemissa isossa kartanossa. Victor meni vuonna 2010 Usan jaksoissa naimisiin Vivian Alamainin kanssa. Victor on ollut myös aiemmin 90-luvulla naimisissa Vivianin kanssa, ja Kate Robertsin kanssa laittomasti sillä Katen liitto Curtis Reedin kanssa oli yhä voimassa, myös Nicole Walkerin kanssa Victor luuli olevansa naimisissa vuosina 2003–2008, mutta liitto oli laiton Nicolen ollessa yhä naimisissa ensimmäisen miehensä Trent Robinsin kanssa. Victor ja Philip eivät ole kovinkaan läheisiä keskenään. Heidän välinsä ovat kuitenkin parantuneet viime aikoina. Myös Bon kanssa Victorilla on ollut viileät välit aina. Tyttärensä Isabellan kanssa VIctor oli läheinen, ja tyttärenpoika Brady asuikin Victorin luona aikoinaan pitkään. Victorilla on myös kummipoika Daniel Jonas.
Philip Kiriakis
Philip saapui maailmaan epätavallisella tavalla. Kate, joka ei pystynyt tulemaan raskaaksi, meni lääkärin luo, jotta hänet olisi hedelmöitetty Victorin spermalla. Hedelmöittynyt munasolu päätyi kuitenkin Vivianiin. Vivian itse asiassa synnytti Philipin, koska hän yritti saada Victorin itselleen.